  Туспуктэм: Ольга Козачёк Ольга Козачёк Корреспондент Наталия Сильвестрова 15-тӥ тулыспалэ Ижкарын Совето войскоосты Афганистанысь поттэм дырысен 35 ар тырмонлы сӥзем митинг ортчиз. Ужрадэ люкаськемъёс интернационалист-ожгарчилы синпелет доры сяськаос понӥзы. Сӥё-дано митинге ветеранъёс, кадетъёс, Удмуртиысь кивалтэтлэн но Кун Кенешлэн ёзчиосыз пыриськизы. « Котькуд ар 15-тӥ тулыспалэ ми ожгарчиосты-интернационалистъёсты данъяськомы но бырем эшъёсмес буре вайиськомы. Асьмеос соосты тодамы возиськомы, соос сюлэмъёсамы уло но асьсэ подразделениосазы боевой порядокын сыло » Ильяс Ханнанов, Удмуртиысь кивалтэтлэн тӧроезлэн воштӥсез Ветеранъёс палэнэ уг кыле, пусйиз Ильяс Ханнанов. Соос егитъёсты будэтонэ но визьноданэ мыло-кыдо пырисько, бырем эшъёссылэн семьяоссылы юрттӥсько.  « Кин ӟырдыт Афган ож пыр потӥз, тодэ, кыӵе дуноен со сётӥськиз – пӧсям вуэн но вирен, ӵыжы-выжыослэн но матысь адямиослэн синкылиосынызы » Александр Манахов, «Союз ветеранов Афганистана Удмуртии» мер огазеяськонлэн кивалтӥсез, отставкаысь полковник Удмуртиысь Афганистанэ 2 сюрс 500 ожгарчиос ветлӥзы, одӥгез соос пӧлысь Леонид Берестов. Со кунгожез возьмась войскоын служить кариз. Ож мынон интые 19 аресаз сюриз, отын одӥг но ӝыны ар службазэ нуиз. Леонид Берестов та буре ваён ужрадлэсь егитъёс понна кулэлыксэ пусйиз.  « Со вакытысь егитъёс калыккуспо долгзэ быдэстӥзы, али но асьме солдат юн сюлэмо но геройлыко луэмзэ возьматэ » Леонид Берестов, Афган ожысь ветеран Афган ожын 83 улосчиосмы быризы, соосты, озьы ик Чечняын но нимысьтыз ожгар ужрадын быремъёсты одӥг минут чал сылыса буре вайизы. Фото: Ольга Козачёк Тегъёс: буреваён ожгарчиос ветеранъёс Ижкар Удмуртия  